**HATÁSVIZSGÁLATI LAP**

1. **Társadalmi hatások**

A módosító rendelet társadalmi hatása jelentős, mivel az üzletek éjszakai nyitva tartásának szigorúbb korlátozásával hozzájárul a helyi lakosok nyugalmának biztosításához.

1. **Gazdasági, költségvetési hatások**

A rendelet megalkotásával az önkormányzat kiadásai nem növekednek, bevételkiesés az üzletek oldaláról jelentkezhet.

1. **Környezeti hatások**

A rendelet megalkotásának környezeti hatása nincs.

1. **Egészségi következmény**

A rendelet megalkotásának egészségügyi következménye a lakosság oldaláról jelentkezik, tekintettel arra, hogy az éjszakai nyugodt alvásnak egészségre pozitívan kiható hatása van.

1. **Adminisztratív terheket befolyásoló hatások**

A Polgármesteri Hivatalban minimálisan csökken az adminisztratív teher, a rendeletben szabályozott hosszabb nyitva tartási idő lehetőségének megszüntetése következtében.

1. **A jogszabály megalkotásának szükségessége, a jogalkotás elmaradásának várható következményei**

A rendelet megalkotása nem kötelező.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.

**ÁLTALÁNOS INDOKOLÁS**

A rendeletalkotásra a felhatalmazást a kereskedelemről szóló 2005. évi CLXIV. törvény adja, mely szerint települési önkormányzat képviselő-testülete – a helyi sajátosságok figyelembe vételével – rendeletben szabályozhatja az üzletek éjszakai (22 és 06 óra közötti) nyitva tartási rendjét.

Tiszakécske város egy biztonságos, területileg jól elhelyezkedő, vonzó turisztikai célpont, ahová a veszélyhelyzet fennállása idején, a COVID-19 vírus miatt bevezetett korlátozások enyhítésével várhatóan sokan érkeznek pihenni, illetve számítani lehet arra, hogy a Tiszakécskén üdülővel rendelkező üdülőtulajdonosok is szívesen fogják ezen időszakban az idejüket itt tölteni.

Ezen helyi sajátosságok figyelembe vételével, abból a célból, hogy biztosított legyen a lakosság éjszakai pihenéshez való joga, a veszélyhelyzet időtartamára az üzletek éjszakai nyitva tartásának rendjére vonatkozóan az általános szabályoknál szigorúbb szabályok megalkotására kerül sor.

**RÉSZLETES INDOKOLÁS**

1. **§-hoz**

Ezen szakasz rendelkezik arról, hogy a veszélyhelyzet fennállásának ideje alatt nem alkalmazható a rendelet 2. §-a, hanem attól eltérően a vendéglátó üzletek egységesen, a hét minden napján 0.00 óra és 05.00 óra között nem tarthatnak nyitva.

1. **§-hoz**

A 2. § tartalmazza a rendelet időbeli hatályát.